2011D0465 — DA — 16.07.2012 — 001.001

Dette dokument er et dokumentationsredskab, og institutionerne påtager sig intet ansvar herfor

►B RÅDETS AFGØRELSE af 18. juli 2011 om ændring af de relevante foranstaltninger i afgørelse 2009/618/EF om afslutning af konsultationsproceduren med Republikken Guinea i henhold til artikel 96 i den reviderede Cotonouaftale og om ophævelse af denne (2011/465/EU) (EFT L 195, 27.7.2011, p.2)

Ændret ved:









▼B

RÅDETS AFGØRELSE

af 18. juli 2011

om ændring af de relevante foranstaltninger i afgørelse 2009/618/EF om afslutning af konsultationsproceduren med Republikken Guinea i henhold til artikel 96 i den reviderede Cotonouaftale og om ophævelse af denne

(2011/465/EU)







RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000 ( 1 ) og revideret i Ouagadougou, Burkina Faso, den 22. juni 2010 ( 2 ), (i det følgende benævnt »AVS-EU-partnerskabsaftalen«) særlig artikel 96, under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges, ved anvendelsen af AVS-EU-partnerskabsaftalen ( 3 ), særlig artikel 3, under henvisning til forslag fra Europa-Kommissionen, i forståelse med den højtstående repræsentant fra EU for den fælles udenrigs- og sikkerhedspolitik, og ud fra følgende betragtninger: (1) Republikken Guinea har gjort fremskridt i gennemførelsen af de tilsagn, der er beskrevet i brevet, der fremgår af bilaget til Rådets afgørelse 2009/618/EF af 27. juli 2009 om afslutning af konsultationsproceduren med Republikken Guinea i henhold til artikel 96 i den reviderede Cotonouaftale ( 4 ) og om betingelserne for ophævelsen af de tilsvarende foranstaltninger. (2) Republikken Guinea har gjort fremskridt i overgangsprocessen frem mod en genetablering af forfatningsmæssige tilstande og indførelsen af et demokratisk styre, navnlig ved indsættelsen af en præsident valgt under frie og åbne præsidentvalg og udnævnelsen af en civil regering. (3) Afholdelse af præsidentvalg og indsættelse af en ny præsident udgør en delvis gennemførelse af den sidste milepæl, som er defineret i bilaget til det brev, der var bilagt afgørelse 2009/618/EF. (4) Den fjerde og sidste milepæl, som markerer afslutningen på overgangsperioden, vil først blive nået den 27. juli 2011, hvor afgørelse 2009/618/EF udløber. (5) Det er derfor hensigtsmæssigt, i lyset af de konstaterede fremskridt hen imod en genetablering af forfatningsmæssige tilstande at føre de relevante foranstaltninger ajour for at tage hensyn til de fremskridt, der er gjort, og at ophæve afgørelse 2009/618/EF — ud fra følgende betragtninger: VEDTAGET DENNE AFGØRELSE:







Artikel 1

De relevante foranstaltninger, jf. artikel 96, stk. 2, litra c), i AVS-EU-partnerskabsaftalen, er nærmere er angivet i brevet i bilaget til nærværende afgørelse.

Artikel 2

Afgørelse 2009/618/EF ophæves.

Artikel 3

Denne afgørelse træder i kraft på dagen for vedtagelsen.

Den udløber den ►M1 19. juli 2013 ◄ .

Den tages op til revision efter en vejledende periode på seks måneder, eventuelt på baggrund af et opfølgningsbesøg foretaget af Den Europæiske Union på stedet.









BILAG









UDKAST TIL BREV

Hr. Præsident,

Hr. Premierminister,

Den Europæiske Union glæder sig over de fremskridt, Republikken Guinea vedrørende genetablering af de forfatningsmæssige tilstande, navnlig den fredelige afslutning på præsidentvalget i 2010 og indsættelsen af en legitim præsident og en civil regering. Præsidentvalget, som lige er afsluttet, er den første rigtige åbne afstemning med flere kandidater siden Republikken Guineas uafhængighed, og det markerer en væsentlig etape i overgangen mod den demokratiske legitimitet.

I står nu over for en vældig udfordring, nemlig at styre jeres land hen imod stabilitet og økonomisk vækst, og De har påtaget Dem denne rolle ved at få en omfattende reformdagsorden vedtaget. Rådet for Den Europæiske Union er klar over de økonomiske og sociale vanskeligheder, som Republikken Guinea står over for, og for at støtte landet i denne afsluttende, men vigtige fase af den politiske overgang, har Rådet for Den Europæiske Union besluttet at revidere de betingelser, der er forbundet med denne sidste etape af genoptagelsen af samarbejdet mellem Den Europæiske Union og Republikken Guinea, dvs. undertegnelsen af landestrategidokumentet og af det nationale vejledende program under 10. Europæiske Udviklings-fond (EUF), som dækker samarbejdet med Republikken Guinea frem til 2013.

I medfør af denne beslutning kan Den Europæiske Union undertegne landestrategidokumentet og det vejledende nationale program med Republikken Guinea, så snart dokumenterne er færdige, og efter at de guineanske myndigheder har afsendt en formel meddelelse til Den Europæiske Union med en detaljeret tidsplan, som er udarbejdet og vedtaget af de kompetente myndigheder, med en præcisering af datoen og etaperne for afholdelse af parlamentsvalg inden udløbet af 2011.

Så snart det strategiske samarbejdsdokument og det vejledende nationale program er undertegnet, vil der kunne blive tilvejebragt midler, der direkte støtter befolkningen, og som skal gå til basale sociale tjenester. Den tekniske vejledning vedrørende de andre projekter og programmer, der er angivet i disse dokumenter, så vel som eventuelle nye transaktioner, foretaget af Den Europæiske Investeringsbank (EIB) ( 5 ), vil også fortsat kunne finde sted, men frigivelsen af disse midler vil først være mulig efter afholdelse af frie og åbne parlamentsvalg.

Den Europæiske Union finder, at selv om præsidentvalg er fundamentalt vigtige i overgangen til demokrati, så er parlamentsvalg og indsættelsen af det nye, demokratisk valgte parlament af afgørende betydning for at fuldføre overgangen og etablere en fuldstændig demokratisk ramme. Den Europæiske Union har tillid til, at der senest vil blive afholdt parlamentsvalg i løbet af det sidste kvartal af 2011, som de guineanske myndigheder har bebudet, og står til rådighed med finansiel støtte til at organisere valg (med et vejledende beløb på 5 mio. EUR).

Den Europæiske Union forpligter sig til fortsat at opretholde en regelmæssig politisk dialog med den guineanske regering, jf. artikel 8 i Cotonouaftalen, vedrørende de væsentlige elementer i denne aftale, som fastsat i aftalens artikel 9, navnlig menneskerettigheder, demokratiske principper og retsstatsprincippet, samt national forsoning, ophør af straffriheden og reform af den politiske, retlige og økonomiske styring og reform af sikkerhedssektoren.

Republikken Guineas regering kan fortsat regne med Den Europæiske Unions støtte og følgeskab på vejen mod dens ambitiøse mål om at genetablere en holdbar økonomisk vækst og sikre befolkningens velfærd.

Med venlig hilsen

…

Udfærdiget i Bruxelles, den …

På Den Europæiske Unions vegne

…









BILAG







OVERSIGT OVER TILSAGN Den guineanske parts tilsagn EU's tilsagn 1. Detaljeret tidsplan (indledende datoer og faser/forberedende handlinger), udarbejdet og vedtaget af de kompetente myndigheder, med henblik på afholdelse af parlamentsvalg inden udløbet af 2011 1.1. Undertegning af det strategiske samarbejdsdokument og det vejledende nationale program (DSP/PIN) under 10. EUF, så snart planlægningen er færdiggjort 1.2. Teknisk vejledning vedrørende projekter/programmer, der er angivet i DSP/PIN 1.3. Tilvejebringelse af midler, der direkte støtter befolkningen 2. Afholdelse af frie og åbne parlamentsvalg 2.1. Finansieringsafgørelser og effektiv gennemførelse af resten af projekterne/programmerne i 10. EUF